钦定古今图书集成/明伦汇编/官常典/第762卷 > 张亮
## 钦定古今图书集成/明伦汇编/官常典/第762卷 > 张亮

按《明外史袁继咸传》：“同时有张亮者，四川人，举于乡。
崇祯时，历榆林兵备参议，著能声。用荐改安庐兵备，
监禁军讨贼，频有功。十七年，擢右佥都御史，巡抚其
地。福王既立，亮闻李自成兵败西奔，奏言贼势可乘，
请解职视贼所向，督兵进讨。从之。寻召入京议事。马
士英辈意不在贼，复遣还任。寻左梦庚陷安庆，亮被”
执。及梦庚北行，挟亮与俱乘间赴河死。